Woblitzsee

La lago Woblitzsee - prononco [VO:blitcze] - situas en la nordorienta parto de Germanio. Ĝi apartenas al la distrikto Meklenburga Lagaro (Landkreis Mecklenburgische Seenplatte) en la federacia lando Meklenburgo-Antaŭpomerio kaj troveblas nordoriente de la urbo Wesenberg. Ĝi havas konekton al la rivero Havel kaj tial estas parto de la akvovojo "Obere Havel". Aliflanke ĝi per kanalo ankaŭ havas konekton al la lago Zierker See apud Neustrelitz. La nomo fontas el la slava vorto voblica por "granda akvo" aŭ "granda lago".